钦定古今图书集成/明伦汇编/氏族典/第553卷 > 《廖用贤尚友录》 > 公孙杵臼
## 钦定古今图书集成/明伦汇编/氏族典/第553卷 > 《廖用贤尚友录》 > 公孙杵臼

按《史记赵世家》：屠岸贾擅与诸将攻赵氏于下宫，杀
赵朔，灭其族。赵朔妻成公姊，有遗腹，走公宫匿赵朔。
客曰：公孙杵臼谓朔友人程婴曰：“胡不死？”程婴曰：朔
之妇有遗腹。居无何而朔妇生男。屠岸贾闻之，索于
宫中，夫人置儿裤中，已脱，程婴谓公孙杵臼曰：“今一
索不得，后必且复索之，奈何？”公孙杵臼曰：“立孤与死
孰难？”程婴曰：“死易，立孤难耳。”公孙杵臼曰：“赵氏先君遇子厚，子彊为其难者？吾为其易者，请先死。”乃谋取
他人，婴儿负之匿山中。程婴出，谬告赵氏孤儿处。诸
将发师攻公孙杵臼，遂杀杵臼与孤儿。然赵氏真孤
乃反在程婴卒，与俱匿山中。